
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1702 


18 Δεκεμβρίου 2001 


ΑΠΟΦΑΣΕΙΣ 

Αριθ. 2/72000/0022 - 

Οδοιπορικά και λοιπά έξοδα, εκπαιδευτική αποζημίωση του 
αστυνομικού προσωπικού, των συνοριακών φυλάκων 
και των ειδικών φρουρών της Ελληνικής Αστυνομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 3 του Ν. 617/1977 «περί επεκτάσεως των 
διατάξεων του Ν.Δ. 334/1969 «περί των οδοιπορικών εξό¬ 
δων του Στρατιωτικού προσωπικού και επί του προσωπι¬ 
κού των Σωμάτων της Χωροφυλακής, Αστυνομίας Πόλεων 
και Πυροσβεστικού και άλλωντινών διατάξεων» (Α' 166). 

2. Τα άρθρα 36 παρ. 6 και 37 του Ν. 1481/84 «Οργανι¬ 
σμός του Υπουργείου Δημόσιας Τάξης» (Α' 152). 

3. Το Π.Δ. 200/1993 «περί οδοιπορικών εξόδων εσωτε¬ 
ρικού του στρατιωτικού προσωπικού των Ενόπλων Δυνά¬ 
μεων» (Α'75). 

4. Το άρθρο 3 παρ. 2του Ν. 2448/96 «Μισθολογικές ρυθ¬ 
μίσεις μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και του Λιμενικού Σώματος» (Α' 279). 

5. Το Ν. 2685/1999 «Δαπάνες κίνησηςτων μετακινούμε¬ 
νων προσώπων με εντολή του Δημοσίου εντός και εκτός 
της Επικράτειας για εκτέλεση υπηρεσίας και άλλες δια¬ 
τάξεις» (Α' 35). 

6. Το άρθρο 6 του 2622/98 «Υπηρεσίες Συνοριακής Φύ¬ 
λαξης» (Α' 138). 

7. Το άρθρο 9του Ν. 2734/99 (Α' 161). 

8. Το Ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41). 

9. Το Π.Δ. 14/2001 «Οργάνωση Υπηρεσιών Ελληνικής 
Αστυνομίας» (Α' 12) 

10. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α'38). 

11. Τις διατάξεις της υπ’ αριθ. 1100383/1330/Α0006/ 
2001 απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

12. Το γεγονός ότι από διατάξεις της παρούσας από¬ 
φασης προκαλείται επιπλέον ετήσια δαπάνη σε βάρος 
του Κρατικού Προϋπολογισμού εξόδων ύψους 
2.800.000.000 δρχ. περίπου για το έτος 2002 και 
5.556.000.000 δρχ. περίπου για καθένα από τα επόμενα 
έτη, η οποία θα αντιμετωπισθεί για μεν το έτος 2002 από 


τις πιστώσεις των ΚΑΕ 0721 και 0881 του Π/Υ εξόδων Ε.Φ. 
43 -110 «ΕΛΛΗΝΙΚΗ ΑΣΤΥΝΟΜΙΑ»’, έτους 2002, για δε τα 
επόμενα έτη από τις πιστώσεις των ιδίων ΚΑΕ των αντί¬ 
στοιχων Π/Υ εξόδων του ίδιου Φορέα στον οποίο θα γίνο¬ 
νται οι σχετικές προβλέψεις, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Έκταση εφαρμογής 

Οι διατάξεις της παρούσας απόφασης αφορούν: 

1. Τα οδοιπορικά έξοδα και τις συναφείς αποζημιώσεις 
του αστυνομικού προσωπικού, των συνοριακών φυλάκων 
και των ειδικών φρουρών της Ελληνικής Αστυνομίας, που 
μετατίθενται ή εκτελούν υπηρεσία εκτός έδρας στο εσω¬ 
τερικό της Χώρας. 

2. Την εκπαιδευτική αποζημίωση του ανωτέρω προσω¬ 
πικού, με εξαίρεση τους δοκίμους, όταν μετακινείται με 
εντολή της Υπηρεσίας για φοίτηση, ακρόαση μαθημάτων, 
παρακολούθηση σεμιναρίων, εκπαίδευση ή μετεκπαίδευ¬ 
ση στην Αστυνομική Ακαδημία ή σε οποιεσδήποτε Σχο¬ 
λές, Κέντρα Εκπαίδευσης ή Γραφεία εκπαίδευσης που 
λειτουργούν στην ημεδαπή. 

Άρθρο 2 

Κατηγορίες οδοιπορικών εξόδων 

Τα οδοιπορικά έξοδα διακρίνονται σε: 

α. Οδοιπορικά έξοδα εκτέλεσης υπηρεσίας. 

β. Οδοιπορικά έξοδα μετάθεσης. 

ΚΕΦΑΛΑΙΟ Β' 

ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ 
Άρθρο 3 

Προϋποθέσεις δικαιολόγησης οδοιπορικών 

1. Τα οδοιπορικά έξοδα εκτέλεσης υπηρεσίας συνίστα- 
νται στην ημερησία αποζημίωση εκτός έδρας, στο αντίτι¬ 
μο εισιτηρίου, στις δαπάνες διανυκτέρευσης και στις μι- 
κροδαπάνες ταξιδιού. 

2. Για οδοιπορικών εξόδων από τους μετακινουμένους 
για εκτέλεση υπηρεσίας, πρέπει να συντρέχουν οι προϋπο¬ 
θέσεις του άρθρου 7του Π.Δ. 200/93, όπως ισχύει κάθε φο¬ 
ρά. 

3. Γ ια να τη δικαιολόγηση χαρακτηρισθεί μία περιοχή ότι 
υπάγεται στην τέως Διοίκηση Πρωτεύουσας και στην πε¬ 
ριοχή Θε σ/νίκης ή ότι εξυπηρετείται με αστική συγκοινω¬ 
νία, ως και για τον προσδιορισμό της χιλιομετρικής από¬ 
στασης λαμβάνονται υπόψη τα στοιχεία και οι πίνακες, 
που παρέχονται από τις αρμόδιες υπηρεσίες. 

Άρθρο 4 

Εγκρίσεις μετακινήσεων 

1. Αρμόδιοι για την έγκριση εκτέλεσης υπηρεσίας εκτός 
έδρας για το αστυνομικό προσωπικό, τους συνοριακούς 
φύλακες και του ειδικούς φρουρούς είναι οι εξής: 

α. Ο Γενικός Γραμματέας Υ.Δ.Τ. για τον Προϊστάμενο 
της Διεύθυνσης Π.ΑΜ. - Π.Σ.Ε.Α, 
β. Ο Αρχηγός της Ελληνικής Αστυνομίας για τον Υπαρ- 
Χηγό αυτής. 

γ. Ο Υπαρχηγός της Ελληνικής Αστυνομίας για τον 
Προϊστάμενο Επιτελείου του Αρχηγείου της Ελληνικής 
Αστυνομίας, τον Γενικό Επιθεωρητή Αστυνομίας και τους 
Προϊσταμένους των Διευθύνσεων που εποπτεύονται και 
ελέγχονται από τον Αρχηγό και τον Υπαρχηγό της Ελλη¬ 
νικής Αστυνομίας. 

δ. Ο Προϊστάμενος Επιτελείου του Αρχηγείου της Ελ¬ 
ληνικής Αστυνομίαςγια τους Προϊσταμένους Κλάδωντου 
Αρχηγείου της Ελληνικής Αστυνομίας, των Διευθύνσεων 
που εποπτεύονται και ελέγχονται από αυτόν, τους Διευ¬ 
θυντές των Ασφαλιστικών Ταμείων και του Ιδρύματος 
«Εξοχές Ελληνικής Αστυνομίας». 

ε. Ο Γ ενικός Επιθεωρητής Αστυνομίαςγιατους Γ ενικούς 
Αστυνομικούς Διευθυντές Αττικής, Θεσσαλονίκης, Περι¬ 
φέρειας και τους Προϊσταμένους των Υπηρεσιών και Δι¬ 
ευθύνσεων που εποπτεύονται και ελέγχονται από αυτόν. 

στ. Οι Προϊστάμενοι των Κλάδων του Αρχηγείου Ελλη¬ 
νικής Αστυνομίας για τους Διευθυντές των Διευθύνσεων 
και Υποδιευθύνσεων του Κλάδου τους και τους Διευθυ¬ 
ντές των Διευθύνσεων που εποπτεύονται και ελέγχονται 
από αυτούς. 

ζ. Οι Διευθυντές των Δ/νσεων και Υποδιευθύνσεων των 
Κλάδωντου Αρχηγείου Ελληνικής Αστυνομίας και των αυ¬ 
τοτελών κεντρικών Υπηρεσιών που υπάγονται στο Αρχη¬ 
γείο Ελληνικής Αστυνομίας για το προσωπικό των Υπηρε¬ 
σιών τους και τους Προϊσταμένους των Υπηρεσιών που 
υπάγονται σε αυτές. 

η. Οι Π ροϊστάμενοιτων Υπηρεσιών και Υποδιευθύνσεων 
που υπάγονται στις αυτοτελείς κεντρικές Υπηρεσίες του 
Αρχηγείου Ελληνικής Αστυνομίας για το προσωπικό των 
Υπηρεσιών τους. 

θ. Ο Προϊστάμενος της Διεύθυνσης Παλλαϊκής Άμυνας 
(Π.ΑΜ.) - Πολιτικής Σχεδίασης 'Εκτακτής Ανάγκης 
(Π.Σ.Ε.Α.) για το προσωπικό των Ενόπλων Δυνάμεων, της 
Ελληνικής Αστυνομίας και του Πυροσβεστικού Σώματος 
που υπηρετεί στη Διεύθυνση αυτή. 

ι. Οι Γενικοί Αστυνομικοί Διευθυντές Περιφέρειας για το 
προσωπικό της Υπηρεσίας τους, τους Διευθυντές των Αστυ¬ 
νομικών Διευθύνσεων Νομών δικαιοδοσίας τους και τους 
Δ/ντές των Υποδιευθύνσεων Αστυνομικών Επιχειρήσεων. 

ια. Οι Αστυνομικοί Διευθυντές Νομών για τους 
Υποδ/ντές των Διευθύνσεων, το προσωπικό των Επιτελεί¬ 
ων τους, τους Διευθυντές των Αστυν. Υποδ/νσεων και Δι¬ 
οικητές Αστυνομικών Τμημάτων και ισοτίμων Υπηρεσιών 
δικαιοδοσίας τους, καθώς και για το προσωπικό των υφι¬ 
σταμένων τους Υπηρεσιών όταν μετακινείται εκτός της 
τοπικής αρμοδιότητας των Υπηρεσιών αυτών ή και εκτός 
Διευθύνσεως, με την επιφύλαξη των διατάξεων της πα¬ 
ραγράφου 3 του παρόντος άρθρου. 

ιβ. Οι Δ/ντές των Αστυν. Υποδ/νσεων, των Υποδ/νσεων 
Αστυνομικών Επιχειρήσεων και ισοτίμων Υπηρεσιών των 
Αστυν. Δ/νσεων για το προσωπικό των Υπηρεσιών τους. 

ιγ. Οι Διοικητές Αστυνομικών Τμημάτων και ισοτίμων 
Υπηρεσιών γιατο προσωπικό των Υπηρεσιών τους καιτων 
υφισταμένων τους Υπηρεσιών (Σταθμοί), όταν μετακινού¬ 
νται εντός της τοπικής αρμοδιότητας αυτών. 

2. Για το αστυνομικό προσωπικό των Γενικών Αστυν. 
Δ/νσεων Αττικής και θεσ/νίκης, αρμόδιοι για την έγκριση 
των ημερών εκτέλεσης υπηρεσίας εκτός έδρας είναι οι 
εξής: 


α. Οι Γενικοί Αστυν. Δ/ντές για τους Υποδ/ντές των 
Γ.Α.Δ., τους αξιωματικούς με βαθμό Αστυν. Διευθυντή και 
Αστυν. Υποδ/ντή, που υπηρετούν στο Επιτελείο τους, 
τους Διευθυντές των υφισταμένων τους Διευθύνσεων και 
για τους αξιωματικούς που εκτελούν υπηρεσία Αξιωματι¬ 
κού Επιθεώρησης των Υπηρεσιών της Γ.Α.Δ. 

β. Οι Προϊστάμενοι των Τμημάτων Εσωτερικών Λει¬ 
τουργιών των Γ εν. Αστυν. Δ/νσεων για το υπόλοιπο προ¬ 
σωπικό των Επιτελείων των Γ ενικών Αστυν. Δ/νσεων. 

γ. Οι Διευθυντές των Διευθύνσεων της Γενικής Αστυνο¬ 
μικής Διεύθυνσης (Αστυνομίας, Τροχαίας, Αστυνομικών 
Επιχειρήσεων, Άμεσης Δράσης, Ασφαλείας, Αστυνόμευ¬ 
σης Αερολιμένα και λοιπών ισοτίμων Διευθύνσεων) για 
τους Υποδιευθυντές των Διευθύνσεών τους, το προσωπι¬ 
κό των Επιτελείων τους, τους Διευθυντές των Υποδιευ- 
θύνσεώντους, τους Διευθυντές ισοτίμων Υπηρεσιών που 
υπάγονται σ' αυτές, τους Διευθυντές και Διοικητές των 
υφισταμένων τους Υπηρεσιών καθώς και γιατο προσωπι¬ 
κό των υφισταμένων τους Υπηρεσιών όταν μετακινείται 
εκτός της τοπικής αρμοδιότητας αυτών των Υπηρεσιών ή 
και εκτός Διευθύνσεως με την επιφύλαξη των διατάξεων 
της παρ. 3 του παρόντος άρθρου. 

δ. Οι Προϊστάμενοι των Υποδιευθύνσεων των Διευθύν- 
σεωντου προηγουμένου εδαφίου (όπου υφίστανται Υπο¬ 
διευθύνσεις) καιοιΔιευθυντές ισοτίμων Υπηρεσιώνγια το 
προσωπικό τους. 

3. Οι μετακινήσεις δυνάμεων για εκτέλεση υπηρεσίας 
εκτός έδρας με δικαίωμα λήψης αποζημίωσης, στις περι¬ 
πτώσεις που προβλέπονται από την παρ. 5 του άρθρου 
50, Ν. 1481/84, όπως τροποποιήθηκε μετά Π.Δ. 159/86, 
95/87 και 161/88, διατάσσονται ως ακολούθως: 

α. Μέχρι 60 άτομα και εντός της περιοχής Αστ. Δ/νσης, 
από τον οικείο Δ/ντή Αστυνομίας. 

β. Μέχρι 120 άτομα και εντός της περιοχής της Γεν. 
Αστυνομικής Διεύθυνσης Περιφέρειας, από τον οικείο Γ ε¬ 
νικό Διευθυντή. 

γ. Μέχρι 180 άτομα και εντός της περιοχής των Γεν. 
Αστυν. Δ/νσεων Αττικής και θεσ/νίκης, από τον οικείο Γ εν. 
Αστυν. Δ/ντή. 

δ. Άνω των 180 ατόμων και εντός των περιοχών των 
προηγουμένων εδαφίων, από τον Γ ενικό Επιθεωρητή. 

ε. Ανεξαρτήτως αριθμού ατόμων και εκτός της περιο¬ 
χής των Γ ενικών Αστυν. Δ/νσεων από τον Γ ενικό Επιθεω¬ 
ρητή. 

Άρθρο 5 

Αριθμός ημερών εκτός έδρας 

1. Ως ημέρα εκτός έδρας θεωρείται κάθε ημέρα μετακί¬ 
νησης του υπαλλήλου από την έδρα του για εκτέλεση 
υπηρεσίας, ανεξάρτητα αν διανυκτερεύει ή επιστρέφει 
αυθημερόν. 

Το ανώτατο όριο ημερών εκτός έδρας κατά μήνα, γιατο 
οποίο μπορεί να δικαιολογηθεί αποζημίωση στον μετακι¬ 
νούμενο για εκτέλεση υπηρεσίας, καθορίζεται ως ακο¬ 
λούθως: 

α. Ο Αρχηγός της Ελληνικής Αστυνομίας μέχρι τριάντα 
(30) ημέρες. 

β. Ο Υπαρχηγός της Ελληνικής Αστυνομίας μέχρι είκο¬ 
σι (20) ημέρες. 

γ. Ο Προϊστάμενος Επιτελείου Αρχηγείου Ελληνικής 
Αστυνομίας και ο Γ ενικός Επιθεωρητής Αστυνομίας μέχρι 
δεκαπέντε (15) ημέρες. 

δ. Οι Προϊστάμενοι των Κλάδωντου Αρχηγείου Ελληνι¬ 
κής Αστυνομίας, ο Προϊστάμενος της Διεύθυνσης ΠΑ.Μ. 
- Π.Σ.Ε.Α., της Αστυνομικής Ακαδημίας, οι Γενικοί Αστυ¬ 
νομικοί Διευθυντές, οι Διευθυντές των Διευθύνσεων των 
Γ εν. Αστυν. Δ/νσεων και οι Αστυν. Διευθυντές Νομών μέ¬ 
χρι δέκα (10) ημέρες. 

ε. Οι Διευθυντές των Διευθύνσεων των Κλάδωντου Αρ- 

χηγείου Ελληνικής Αστυνομίας, οι Διευθυντές ή Προϊστά¬ 
μενοι των αυτοτελών κεντρικών Υπηρεσιών και οι Οικονο¬ 
μικοί Επιθεωρητές μέχρι επτά (7) ημέρες. 

στ. Ο Διοικητής της Σχολής Αστυφυλάκων, ο Δ/ντής της 
Υποδ/νσης Τεχνικών Εφαρμογών Βορείου Ελλάδος μέχρι 
πέντε (5) ημέρες. 

ζ. Οι Υποδ/ντές των Γενικών Αστυν. Δ/νσεων και οι 
Υποδ/ντές των Δ/νσεων των Γενικών Αστυνομικών Διευ¬ 
θύνσεων μέχρι έξι (6) ημέρες. 

η. Οι Υποδ/ντές των Αστυν. Δ/νσεων των Νομών, οι 
Δ/ντές των Αστυν. Υποδ/νσεων και των Υποδ/νσεων 
Ασφαλείας, οι Δ/ντές των Υποδ/νσεων Αστυνομίας, οι 
Δ/ντές των Υποδ/νσεων Μεταγωγών Δικαστηρίων Αθη¬ 
νών και Θεσ/νίκης και οι Προϊστάμενοι των εσωτερικών 
Υποδ/νσεων των Δ/νσεων Ασφαλείας μέχρι έξι (6) ημέρες. 

θ. Οι Διοικητές Αστυνομικών Τμημάτων Περιφέρειας, 
Αστυν. Τμημάτων και Τμημάτων Ασφαλείας, Ναρκωτικών, 
Τροχαίας, Τουριστικής Αστυνομίας, Αγορανομίας και Συ¬ 
νοριακής Φύλαξης μέχρι έξι (6) ημέρες. 

ι. Το προσωπικό των Τμημάτωντου προηγούμενου εδα¬ 
φίου και των Αστυνομικών Σταθμών, όταν μετακινείται για 
εκτέλεση υπηρεσίας εκτός έδρας εντός των ορίωντης πε¬ 
ριοχής της Υπηρεσίας τους, ημέρες δύο (2). 

Εφόσον όμως διαταχθούν κινήσεις εντός και εκτός της 
περιοχής της Υπηρεσίας του, ανεξαρτήτως σειράς πραγ¬ 
ματοποίησης αυτών δεν υπερβαίνουν τις τέσσερις (4) 
ημέρες, κατ' ανώτατο όριο. 

ια. Το προσωπικό που μετακινείται για εκτέλεση υπηρε¬ 
σίας διαβατηριακού και συναλλαγματικού ελέγχου σε σι¬ 
δηρόδρομο ή πλοίο και ενεργεί τον έλεγχο εν κινήσει ή εν 
πλώ, καθώς και το προσωπικό των Συνεργείων Ελέγχου 
Μέτρων και Σταθμών και λοιπών Μετρικών Μονάδων, μό¬ 
νο κατά τη διάρκεια της εξελεγκτικής περιόδου, μέχρι δέ¬ 
κα (10) ημέρες. 

ιβ. Οι Υπασπιστές και οι συνοδοί ασφάλειας του Αρχη¬ 
γού, του Υπαρχηγού, του Γεν. Επιθεωρητή, του Προϊστα¬ 
μένου του Επιτελείου Α.Ε.Α., των Προϊσταμένωντων Κλά¬ 
δων Α.Ε.Α., των Γενικών Αστυνομικών Δ/ντών Περιφέρει¬ 
ας, ημέρες τόσες, όσες και οι Αξιωματικοί με τους 
οποίους μετακινούνται. 

ιγ. Οι οδηγοί αυτοκινήτων που χρησιμοποιούνται για τη 
μετακίνηση Αξιωματικών που μετακινούνται λόγω θέσεως 
για εκτέλεση υπηρεσίας εκτός έδρας πέραν των τεσσά¬ 
ρων (4) ημερών το μήνα ημέρες τόσες, όσες και οι Αξιω¬ 
ματικοί, με τους οποίους μετακινούνται. 

ιδ. Οι Αξιωματικοί που εκπαιδεύονται στη Σχολή Εθνι¬ 
κής Αμύνης καιτηνΑνωτάτη Σχολή Πολέμου πενήντα (50) 
ημέρες συνολικά καθ' όλη τη διάρκεια της Εκπαιδευτικής 
περιόδου. 

ιε. Οι Αστυνομικοί οι ορισμένοι με απόφαση ως συνοδοί 
ασφαλείας βουλευτών συνολικά ογδόντα (80) ημέρες το 
έτος. 

ιστ. Οι Αστυνομικοί συνοδοί ασφαλείας δικαστικών μέ¬ 
χρι τέσσερις (4) ημέρες. 

ιζ. Το προσωπικό των Ενόπλων Δυνάμεων της Ελληνι¬ 
κής Αστυνομίας και του Πυροσβεστικού Σώματος που 
υπηρετεί στη Δ/νση ΠΑΜ - ΠΣΕΑ μέχρι τέσσερις (4) ημέ¬ 
ρες. 

ιη. Το προσωπικό των Δ/νσεων, Υποδ/νσεων και Τμημά¬ 
των Αστυν. Επιχειρήσεων μέχρι δώδεκα (12) ημέρες. 

ιθ. Όλοι οι μη ειδικά αναφερόμενοι μέχρι τέσσερις (4) 
ημέρες. 

2. Δεν υπόκεινται στους παραπάνω περιορισμούς και δι¬ 
καιολογούν αποζημίωση για όλες τις ημέρες εκτέλεσης 
υπηρεσίας εκτός έδρας, χωρίς προσμέτρηση για τη συ¬ 
μπλήρωση του ανωτάτου ορίου των δικαιουμένων ημε¬ 
ρών κατά μήνα, για κινήσεις που έπονται χρονολογικά, οι 
παρακάτω: 

α. Οι εκτελούντες υπηρεσία μεταγωγής υποδίκων, κα¬ 


ταδίκων, λοιπών προσώπων και επαναπροώθησης λα¬ 
θρομεταναστών. 

β. Οι διατιθέμενοι σε υπηρεσία Ασφάλειας Προέδρου 
Δημοκρατίας, Επισήμων Προσώπων και τέως Προέδρων 
Δημοκρατίας. 

γ. Οι διατιθέμενοι σε υπηρεσία Φρουράς εκλογικώντμη- 
μάτων. 

δ. Οι συνοδοί ασφάλειας του Προέδρου της Δημοκρα¬ 
τίας, του Προέδρου της Κυβερνήσεως, του Αρχηγού της 
Αξιωματικής Αντιπολίτευσης, των Υπουργών, των Υφυ¬ 
πουργών και των Αρχηγών των αναγνωρισμένων στη 
Βουλή κομμάτων, εφόσον συνοδεύουν αυτούς στις μετα¬ 
κινήσεις τους. 

ε. Οι Υπασπιστές, οι οδηγοί και οι συνοδοί ασφάλειας 
του Υπουργού, του Υφυπουργού και του Γενικού Γραμ¬ 
ματέα του Υπουργείου Δημόσιας Τάξης όταν συνοδεύ¬ 
ουν αυτούς. 

3. Κατά τον υπολογισμό των προβλεπομένων κατ' ανώ¬ 
τατο όριο ημερών το μήνα, δεν λαμβάνονται υπόψη οι 
ημέρες της εκτός έδρας παραμονής για: 

α. Συμμετοχή σε Συμβούλια Κρίσεως και Επιτροπές, 
β. Παραπομπή σε Υγειονομικές ή άλλες Επιτροπές, 
γ. Είσοδο σε Νοσοκομείο, εκτός από τις ημέρες νοση¬ 
λείας ή εξέτασης αυτού και επανόδου στη θέση του. 
δ. Συμμετοχή σε Πειθαρχικά Συμβούλια, 
ε. Εμφάνιση σε Δικαστήρια, Ανακριτικές Αρχές ή Ανα- 
κριτικά Συμβούλια των μαρτύρων ή κατηγορουμένων, για 
υπόθεση που έχει σχέση με την υπηρεσία. 

στ. Συμμετοχή σε εξετάσεις ή διαγωνισμούς ή σε αθλη¬ 
τικούς ή άλλους αγώνες που γίνονται με πρωτοβουλία της 
Υπηρεσίας, πληντων εισιτηρίων εξετάσεων στις παραγω¬ 
γικές σχολές. 

ζ. Συμμετοχή σε συσκέψεις στην έδρα προϊσταμένης 
Αρχής για ενημέρωση σε υπηρεσιακά θέματα ή λήψη δια¬ 
ταγών. 

η. Προσωρινή μετακίνηση στην έδρα της προϊσταμένης 
Αρχής, επειδή ενεργείται σε βάρος του μετακινηθέντος 
ποινική ή διοικητική εξέταση. 

Σε περίπτωση καταδίκης ή πειθαρχικού ελέγχου του με- 
τακινηθέντος, δικαιολογούνται μόνο εισιτήρια. 

θ. Εμφάνιση σε Σχολές ή Κέντρα εκπαίδευσης ή μετεκ¬ 
παίδευσης, για εκπαίδευση ή ακρόαση μαθημάτων. 

ι. Το αυτό ισχύει και για τους οδηγούςτων υπηρεσιακών 
αυτοκινήτων που μετακινήθηκαν στις ανωτέρω περιπτώ¬ 
σεις (εδ. αέως και ι). 

4. Ύστερα από αιτιολογημένες και ιεραρχικά υποβαλ¬ 
λόμενες προτάσεις στη Δ/νση Οικονομικών / Α.Ε.Α. είναι 
δυνατή η έγκριση ημερών εκτέλεσης εκτός έδρας με δι¬ 
καίωμα αποζημίωσης, πλέοντων καθοριζομένων στηνπα- 
ράγραφο 1 του παρόντος άρθρου ανωτάτων ορίων. 

Την έγκριση αυτή παρέχει: 

α. Ο Γενικός Γραμματέας του Υπουργείου Δημόσιας 
Τάξης για το προσωπικό της Δ/νσης ΠΑΜ-ΠΣΕΑ. 

β. Ο Αρχηγός της Ελληνικής Αστυνομίας για τον Υπαρ- 
χηγό. 

γ. Ο Υπαρχηγός για το Γεν. Επιθεωρητή και τον Προϊ¬ 
στάμενο Επιτελείου Α.Ε.Α. 

δ. Ο Προϊστάμενος Επιτελείου Α.Ε.Α. για το αστυνομικό 
προσωπικότων Κεντρικών και Περιφερειακών Υπηρεσιών 
της Ελληνικής Αστυνομίας. 

Άρθρο 6 

Περιπτώσεις μετακινήσεων που δικαιολογούν 
οδοιπορικά έξοδα εκτέλεσης υπηρεσίας. 

1. Για απόσπαση για χρονικό διάστημα μέχρι τριών (3) 
μηνών, για όλες τις ημέρες της απόσπασης. 

Αν μετά την απόσπαση ακολουθήσει τοποθέτηση, δι¬ 
καιολογούνται έξοδα μετάθεσης. 

Οι κατά τα ανωτέρω αποσπώμενοι, όταν μετακινούνται 

από τον τόπο της απόσπασής τους για εκτέλεση υπηρε¬ 
σίας εκτός έδρας, δεν δικαιούνται άλλα οδοιπορικά έξο¬ 
δα για το χρόνο που δικαιολογούν τέτοια λόγω απόσπα¬ 
σης. 

2. Για εκπαιδευτικά ταξίδια. 

3. Το προσωπικό που αποσπάται για εκτέλεση υπηρε¬ 
σίας στα μεταβατικά αποσπάσματα που συγκροτούνται 
σύμφωνα με τις προϋποθέσεις του άρθρου 55 του Π.Δ. 
141/91 και το προσωπικό που υπηρετεί στις Ειδικές Αστυ¬ 
νομικές Υπηρεσίες Δίωξης Εγκληματικότητας δικαιολο¬ 
γεί δώδεκα (12) ημέρεςτο μήνα κι επιπλέοντις ημέρες τα¬ 
ξιδιού. 

4. Οι μετακινούμενοι με Ι.Χ.Ε. αυτοκίνητα όταν συντρέ¬ 
χουν οι προϋποθέσεις του άρθρου 9 παρ. 7 της απόφασης 
αυτής δικαιολογούν αντί για αντίτιμο εισιτηρίου, ποσοστό 
ίσο προς το 0,15 της ισχύουσας κάθε φορά τιμής του λί¬ 
τρου της κοινής ή αμόλυβδης βενζίνης κατά χιλιόμετρο. 

Εάν κατά την κίνηση αυτή χρησιμοποιηθεί και πορθμείο, 
τότε η καλυπτόμενη με το πορθμείο διαδρομή αφαιρείται 
από τα διανυθέντα χιλιόμετρα και δικαιολογείται γι' αυτή 
ο ναύλος του οχήματος και το αντίτιμο του εισιτηρίου του 
κινουμένου αστυνομικού. 

5. Το προσωπικό της Ελληνικής Αστυνομίας, που μετα¬ 
κινείται εκτός έδρας για εκτέλεση υπηρεσίας που ανάγε¬ 
ται στην αρμοδιότητα άλλων Υπηρεσιών ή Αρχών, δικαι¬ 
ούται οδοιπορικών κ.λ.π. εξόδων και αποζημίωση εκτός 
έδρας, σε βάρος του προϋπολογισμού του Υπουργείου ή 
Αρχής, για λογαριασμό των οποίων διατάχθηκε η μετακί¬ 
νηση με εξαίρεση τις χρηματαποστολές Δημοσίων Υπη¬ 
ρεσιών (Άρθρο 157, παρ. 6 Π.Δ. 141/91). 

6. Οι εξερχόμενοι από τις Σχολές Αστυφ/κες, δικαιού¬ 
νται οδοιπορικά έξοδα εκτέλεσης υπηρεσίας (ημερήσια 
αποζημίωση, εισιτήρια, μικροδαπάνες), ως και δαπάνες 
μεταφοράς αποσκευών μέχρι εκατό (100) κιλά, (άρθρο 1 
Ν.Δ. 588/70). 

Τις δαπάνες αυτές δικαιούται μέχρι τον τόπο της Υπη¬ 
ρεσίας στην οποία οριστικά τοποθετούνται. 

7. Οι απολυόμενοι Αστυφύλακες, μετά την εκπλήρωσή 
της κατά Νόμο αναληφθείσας εθελούσιας υποχρέωσης, 
ως και οι συμπληρώσαντες τα 2/3 αυτής (Άρθρο 6 Ν. 
1339/1983), οι δόκιμοι αστυφύλακες, που δεν κρίνονται 
κατά νόμο κατάλληλοι για περαιτέρω παραμονή, δικαιού¬ 
νται οδοιπορικά έξοδα εκτέλεσης υπηρεσίας για την με¬ 
τάβαση στον τόπο της οριστικής τους διαμονής, ως και 
δαπάνη μεταφοράς αποσκευών μέχρι εκατό (100) κιλά. 

8. Οι εξερχόμενοι των Νοσοκομείων και οι παραπεμπό- 
μενοι στις Υγειονομικές Επιτροπές, που παίρνουν αναρ- 
ρωτική άδεια (όχι μακρά) δικαιούνται οδοιπορικά έξοδα 
εκτέλεσης υπηρεσίας για τη μετακίνησή τους από τον τό¬ 
πο που εδρεύει το Νοσοκομείο ή η Υγειονομική Επιτροπή, 
μέχρι τον τόπο της Υπηρεσίας τους. 

Εάν η αναρρωτική άδεια διανυθεί σε άλλο τόπο, ανα¬ 
γνωρίζεται μεν η σχετική δαπάνη, αλλά δεν μπορεί να εί¬ 
ναι μεγαλύτερη από εκείνη, που απαιτείται για μετακίνη¬ 
ση από την έδρα του Νοσοκομείου ή της Υγειονομικής 
Επιτροπής, στην Υπηρεσία τους. 

9. Το προσωπικό της Ελληνικής Αστυνομίας που απο- 
σπάται στις παιδικές εξοχές δεν δικαιολογεί οδοιπορικά 
έξοδα εκτέλεσης υπηρεσίας, εφόσον διαμένει και σιτίζε¬ 
ται στις εγκαταστάσεις των παιδικών εξοχών. 

10. Οι διοικούντες Αξιωματικοί προγραμματίζουν τις κι¬ 
νήσεις τους για κάθε μήνα, μέσα στο ανώτατο προβλεπό- 
μενο από την παρούσα όριο ημερών, με τέτοιο τρόπο, 
ώστε να αφήνεται αριθμός ημερών για κάλυψη κινήσεων 
έκτακτης αναγκαιότητας, μέχρι τις τελευταίες ημέρες 
του μήνα και αυτό, για να μην υπάρχουν υπερβάσεις των 
ανωτάτων ορίων και να αντιμετωπίζονται με επιτυχία τα 
υπηρεσιακά θέματα, που ανακύπτουν. 

Οι ημέρες εκτός έδρας στις περιπτώσεις αναπλήρωσης 


Δ/τών Υπηρεσιών, δεν θα υπερβαίνουν το σύνολο των δικαι- 
ουμένωνημερώνθέσης καιαπότουςδύο, (αναπληρωτής και 
αναπληρούμένος) και με την προϋπόθεση ότι, οι δικαιολο¬ 
γούμενες ημέρες του αναπληρωτή τον ίδιο μήνα, δεν θα 
υπερβαίνουντις ημέρες που δικαιούται ο αναπληρούμενος. 

Αναπληρωτές Διοικητών Υπηρεσιών, που δικαιούνται 
μικρότερο αριθμό ημερών από τον αναπληρούμενο, δεν 
μπορούν να συμπληρώσουν το αριθμητικά μεγαλύτερο 
ανώτατο όριο αυτού, με υπηρεσίες που εκτελούν μεταγε¬ 
νέστερα, τον ίδιο μήνα, στην οργανική τους θέση. 

Τα ίδια ισχύουν και για τους οδηγούς που χρησιμοποιού¬ 
νται για τη μεταφορά των ανωτέρω προσώπων, ως και για 
τους συνοδούς και Υπασπιστές, όπου προβλέπονται αυτοί. 

Άρθρο 7 

Τρόπος δικαιολόγησης οδοιπορικών εξόδων. 

1. Τα οδοιπορικά έξοδα εκτέλεσης υπηρεσίας του με- 
τακινουμένου εκτός έδρας για εκτέλεση εξωτερικών υπη¬ 
ρεσιών προσωπικού της Ελληνικής Αστυνομίας αναγνω¬ 
ρίζονται μετά εξής δικαιολογητικά: 

α. Έντυπη αναφορά - πίνακας σε τρία (3) αντίτυπα, που 
θα υπογράφεται από τον Διοικητή και το δικαιούχο και θα 
περιέχει τα στοιχεία ταυτότητας του τελευταίου, τους τό¬ 
πους αναχώρησης και μετάβασης, τη χρονολογία μετακί¬ 
νησης, τις χιλιομετρικές αποστάσεις, αν προεξοφλήθηκε 
ή όχι το υπόμνημα και λοιπά στοιχεία για τον επωφελή 
έλεγχο προς διασφάλιση του Δημοσίου Χρήματος και την 
εξαγωγή στατιστικών στοιχείων. 

Η έντυπη αναφορά - πίνακας θα θεωρείται και σαν εξο- 
φλητική απόδειξη, για τ' αναφερόμενα σ' αυτήν χρηματι¬ 
κά ποσά, ως και τη δικαιούμενη ημερήσια αποζημίωση 
εκτός έδρας των αναγραφομένων στον πίνακα ημερών, 
όπως αυτή θα εξάγεται μηχανογραφικά. 

Τα ανωτέρω στοιχεία είναι δυνατό να αναγράφονται σε 
καταστάσεις, που θα υποβάλλονται κάθε μήνα από τις 
Υπηρεσίες που μετακινούν προσωπικό, στη Διεύθυνση 
Ελεγκτηρίου Δαπανών, μαζί με δικαιολογητικά των μετα- 
κινουμένων χωρίς πίνακες. 

β. Πρωτότυπο φύλλο πορείας ή ισοδύναμο δικαιολογη- 
τικό, στο οποίο θα συντάσσεται από τον μετακινηθέντα 
υπεύθυνη δήλωση, από την οποία θα προκύπτει η μετακί¬ 
νηση που έγινε, η διάρκεια παραμονής αυτού εκτός 
έδρας και ο τόπος μετάβασης. 

γ. Κεκυρωμένο αντίγραφο διαταγής μετακίνησης ή 
εγκριτικής διαταγής. 

Στις περιπτώσεις μετακινήσεων, κατόπιν προηγούμε¬ 
νης διαταγής προϊσταμένης και αρμόδιας Αρχής, αντί 
εγκριτικής διαταγής επισυνάπτεται βεβαίωση του Διοικη¬ 
τή Αξιωματικού, στην οποία μνημονεύεται ονομαστικά το 
προσωπικό που μετακινήθηκε, ο αριθμός ημερών παρα¬ 
μονής αυτού εκτός έδρας, το μέσο μετακίνησης και αν οι 
ημέρες εκτός έδρας με αποζημίωση είναι μέσα στις ημέ¬ 
ρες που αυτό δικαιούται κάθε μήνα. 

δ. Αποδείξεις καταβολής του αντιτίμου εισιτηρίου ή ναύ¬ 
λων και απόκομμα εισιτηρίου στο οποίο αναγράφεταιτο ονο¬ 
ματεπώνυμο του δικαιούχου και η διαδρομή που κινήθηκε. 

ε. Το δελτίο παροχής υπηρεσιών ξενοδοχείου πρέπει να 
είναι απαραιτήτως ατομικό. 

Κατ' εξαίρεση δύναται να είναι και ομαδικό στην περί¬ 
πτωση που δικαιούχοι είναι της αυτής υπηρεσίας, διαμέ¬ 
νουν τις ίδιες ημερομηνίες και δικαιολογούν τον ίδιο 
αριθμό εκτός έδρας. 

Στα παραπάνω δελτία παροχής υπηρεσιών, που πρέπει 
να είναι πρωτότυπα και διάτρητα, θα περιλαμβάνονται τα 
ακόλουθα στοιχεία: 

Τίτλος ξενοδοχείου, ονοματεπώνυμα δικαιούχων, ημε¬ 
ρομηνίες διαμονής αναλυτικά π.χ. 21,22,23 και 24-6-1996 
και υπογραφή του ξενοδόχου. 

στ. Για μετακινήσεις αστυνομικού προσωπικού προς με- 

ταφορά πειστηρίων, απαιτείται μόνο η επισύναψη εγκρι¬ 
τικής διαταγής υποδ. 058, του οικείου Αστυν. Δ/ντή. 

2. Για τις παρακάτω περιπτώσεις απαιτούνται ακόμη τα 
εξής δικαιολογητικά: 

α. Για μετακίνηση προς είσοδο σε Νοσοκομείο, θεώρη¬ 
ση στο φύλλο πορείας ή άλλο στοιχείο (αντίγραφο εισιτη¬ 
ρίου κ.λ.π.) από το οποίο να προκύπτει ημερομηνία εισό¬ 
δου και εξόδου. 

β. Γ ια εμφανίσεις σε οποιοδήποτε ποινικό Δικαστήριο ή 
Ανακριτική Αρχή κατηγορουμένωνή μαρτύρων, πρωτότυπο 
κλητήριο θέσπισμα ή κλήση με την ένδειξη ότιη κλήτευση γί¬ 
νεται βάση του ισχύοντος εκάστοτε άρθρου του Κ.Π.Δ., 
όπου αυτό απαιτείται και βεβαίωση του Γραμματέα του Δι¬ 
καστηρίου από την οποία να προκύπτει η εμφάνιση, εξέτα¬ 
ση, η ώρα περαίωσης αυτής και ότιη υπόθεση για την οποία 
κλητεύθηκε ο μάρτυρας ή κατηγορούμενος ανάγεται στο 
υπηρεσιακό καθήκον, σύμφωνα με την υπ' αριθμ. 3351/1978 
Γνωμοδότηση του Νομικού Συμβουλίου του Κράτους. 

Η αθώωση, απαλλαγή ή καταδίκη αποδεικνύεται με 
αμετάκλητη απόφαση του Δικαστηρίου. 

Σε περίπτωση καταδίκης δικαιολογούνται μόνον τα ει¬ 
σιτήρια. 

γ. Για εμφανίσεις σε Ανακριτικά Συμβούλια, κλήση Προ¬ 
έδρου του Συμβουλίου, βεβαίωση αυτού ή άλλο στοιχείο 
από το οποίο να προκύπτει η εμφάνιση, εξέταση και ώρα 
περαίωσης αυτής, ως και η τελική απόφαση του οικείου 
Αρχηγού, από την οποία να προκύπτει η μη επιβολή πει¬ 
θαρχικής ποινής. 

Οι τιμωρούμενοι με οποιαδήποτε πειθαρχική ποινή δι¬ 
καιολογούν μόνον τα εισιτήρια. 

δ. Για συμμετοχή σε Συμβούλια, Επιτροπές, συσκέψεις, 
εξετάσεις διαγωνισμούς, αθλητικούς ή άλλους αγώνες με 
πρωτοβουλία της Υπηρεσίας κ.λ.π. βεβαίωση ή θεώρηση 
στο φύλλο πορείας της αρμόδιας Υπηρεσίας από την 
οποία να προκύπτει η συμμετοχή και η χρονική διάρκεια. 

Στην περίπτωση αυτή περιλαμβάνονται και οι Επιτηρη¬ 
τές σε εξετάσεις, διαγωνισμούς, ο Αρχηγός της αποστο¬ 
λής, ο προπονητής της ομάδας, ως και κάθε άλλο μέλος 
της αποστολής. 

ε. Γ ια κινήσεις με ιδιόκτητα επιβατηγό αυτοκίνητα βε¬ 
βαίωση του Δ/τή Αξιωματικού από την οποία να προκύπτει 
η αιτία χρησιμοποίησης ιδιόκτητου αυτοκινήτου για τη με¬ 
τακίνηση, η τιμή του λίτρου της κοινής ή αμόλυβδης βεν¬ 
ζίνης, δήλωση του μετακινηθέντος στην οποία να δηλώ¬ 
νεται η χρησιμοποίηση ιδιόκτητου αυτοκινήτου και ο 
αριθμός κυκλοφορίας του και τέλος βεβαίωση χιλιομετρι¬ 
κής απόστασης του αρμόδιου φορέα. 

3. Διαταγές μετακίνησης εκτός έδρας που έχουν το χα¬ 
ρακτηρισμό ΑΠΟΡΡΗΤΕΣ ή ΑΚΡΩΣ ΑΠΟΡΡΗΤΕΣ, δεν επι¬ 
συνάπτονται στα δικαιολογητικά των υπομνημάτων οδοι¬ 
πορικών εξόδων αλλά αντί αυτών επισυνάπτεται βεβαίωση 
Δ/των Αξ/κών, στην οποία αναγράφονται οι αριθμοί πρω¬ 
τοκόλλου των διαταγών και ο χαρακτηρισμός τους. 

4. Εγκριτική διαταγή υποδ. 058 για δικαιολόγηση ημε¬ 
ρήσιας αποζημίωσης εκτός έδρας, επισυνάπτεται, ανε¬ 
ξαρτήτως αν η μετακίνηση έγινε με πάγια διάταξη Νόμου 
ή με προηγούμενη Δ/γή μετακίνησης, εφόσον (στη δεύτε¬ 
ρη περίπτωση) δεν επισυνάπτεται βεβαίωση, υποδ. 059. 

Η εγκριτική διαταγή υποδ. 058 και η βεβαίωση υποδ. 059 
να εκδίδονται μετά την τελευταία ημέρα εκάστου μηνάς. 

5. Τα υπομνήματα θα υποβάλλονται στη Διεύθυνση Ελε¬ 
γκτηρίου Δαπανών από Υπηρεσίες επιπέδου Αστυνομικού 
Τμήματος και ανώτερες το πρώτο δεκαήμερο κάθε μήνα. 

Άρθρο 8 

Ημερήσια αποζημίωση - Δαπάνες διανυκτέρευσης. 

1. Το ύψος της ημερήσιας αποζημίωσης για εκτέλεση 
υπηρεσίας εκτός έδρας, καθώς και οι δαπάνες διανυκτέ- 
ρευσης καθορίζονται με τον ισχύοντα εκάστοτε νόμο πε¬ 


ρί κάλυψης δαπανών μετακινουμένων υπαλλήλων εντός 
και εκτός Επικράτειας και αναπροσαρμόζονται με από¬ 
φαση του Υπουργού Οικονομικών. 

Η αποζημίωση αυτή δεν μπορεί να είναι μικρότερη ή με¬ 
γαλύτερη από το καθοριζόμενο κάθε φορά κατώτατο ή 
ανώτατο όριο αποζημίωσηςτων δημοσίων υπαλλήλων και 
στρατιωτικών αντίστοιχα. 

2. Για την ημέρα επιστροφής η αποζημίωση υπολογίζε¬ 
ται στο 1/3 της δικαιουμένης. Το ίδιο ισχύει και για τους 
αυθημερόν επανερχομένους. 

3. Ομοίως το 1/3 της δικαιούμενης ημερήσιας αποζη¬ 
μίωσης δικαιολογούν οι εκτελούντες υπηρεσία εκτός 
έδρας και επανερχόμενοι εντός του αυτού υπηρεσιακού 
δώρου (αλλαγής, βάρδιας), ανεξάρτητα αν λήγει ημερο¬ 
λογιακά την επόμενη ημέρα. 

Άρθρο 9 

Συγκοινωνιακά μέσα - Χρησιμοποιούμενες θέσεις. 

1. Το προσωπικό της Ελληνικής Αστυνομίας κατά τις με¬ 
τακινήσεις του εκτός έδρας για εκτέλεση υπηρεσίας χρη¬ 
σιμοποιεί τα συνήθη μέσα συγκοινωνίας και δικαιούται 
θέσεις, κατά βαθμούς που δικαιούνται και οι στρατιωτικοί 
των αντιστοίχων βαθμών, όπως ορίζεται από τις διατάξεις 
του άρθρου 9 Π.Δ. 200/1993, όπως ισχύει κάθε φορά. 

2. Οι Αστ/κες μπορούν ναταξιδεύουν σε θέση ανώτερη της 
δικαιούμενης εφόσον καταβάλλουν με δικά τους χρήματα τη 
διαφορά της τιμής του εισιτηρίου, μεταξύ της θέσης που δι¬ 
καιούνται και της θέσης που επιλέγουν να ταξιδέψουν. 

3. Η χρησιμοποίηση αεροπορικού μέσου συγκοινωνίας 
από τους Αστυφύλακες επιτρέπεται, ύστερα από έγκριση 
των αρμοδίων για την έγκριση της εκτέλεσης υπηρεσίας 
εκτός έδρας. Η έγκριση μπορεί να δοθεί και έκτων υστέ¬ 
ρων στις εξής περιπτώσεις: 

α. Όταν πρόκειται για μετακίνηση βαριά ασθενών ή 
τραυματιών και των συνοδών τους. 

β. Όταν πρόκειται για μετακίνηση για την αντιμετώπιση 
εκτάκτων, επειγουσών και σοβαρών αναγκών τάξης και 
ασφάλειας ή εκτέλεση υπηρεσίας συνοδού ασφάλειας 
Επισήμων Προσώπων και Βουλευτών. 

γ. Όταν δεν υπάρχει άλλο μέσο συγκοινωνίας πρόσφο¬ 
ρο για την έγκαιρη μετακίνηση. 

4. Η εξ ολοκλήρου μίσθωση αυτ/των ή η ναύλωση πλω¬ 
τών μέσων επιτρέπεται, ύστερα από έγκριση της Δ/νσης 
Οικονομικών / Α.Ε.Α. Η έγκριση αυτή μπορεί να δοθεί και 
εκ των υστέρων στις εξής περιπτώσεις: 

α. Για μετακίνηση σε διαδρομή, που δεν εξυπηρετείται 
με συγκοινωνιακά μέσα. 

β. Όταν πρόκειται για μετακίνηση δύναμης για την αντι¬ 
μετώπιση εκτάκτων, επειγουσών και σοβαρών αναγκών 
τάξης και ασφάλειας που δεν συγχωρείται μετακίνηση με 
τα συνήθη μέσα συγκοινωνίας και δεν διατίθεται για το 
σκοπό αυτό υπηρεσιακό μέσο. 

γ. Για τη μεταφορά υλικών, που δεν μπορούν να μετα¬ 
φερθούν μετά συνήθη μέσα συγκοινωνίας. 

δ. Για τη μεταφορά προσώπων βαριά ασθενών ή τραυ¬ 
ματιών ύστερα από ιατρική γνωμάτευση. 

5. Αναγνωρίζεται και δικαιολογείται σε βάρος του Δη¬ 
μοσίου το αντίτιμο μίσθωσης υποζυγίου στις περιπτώσεις 
που για τη μετακίνηση δεν είναι δυνατή η χρησιμοποίηση 
άλλου μέσου συγκοινωνίας. 

6. Επίσης αναγνωρίζεται και δικαιολογείται σε βάρος του 
δημοσίου η δαπάνη διαπεραίωσης με οχηματαγωγά πλοία 
των υπηρεσιακών αυτ/των καθώς και των αυτ/των που 
έχουν επιταχθεί ή είναι μισθωμένα από το Δημόσιο και χρη¬ 
σιμοποιούνται από το προσωπικό κατά τη μετακίνησή του. 

7. Η χρησιμοποίηση ιδιόκτητων αυτοκινήτων από το προ¬ 
σωπικό που μετακινείται για εκτέλεση υπηρεσίας εκτός 
έδρας επιτρέπεται, ύστερα από έγκριση των αρμοδίωνπου 
διέταξαν την κίνηση, στις παρακάτω περιπτώσεις: 




23106 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Όταν δεν υπάρχουν μαζικά μέσα συγκοινωνίας και 
δεν χορηγείται από την Υπηρεσία υπηρεσιακό όχημα. 

β. Όταν τα υπάρχοντα μαζικά μέσα συγκοινωνίας δεν 
καλύπτουν αποδεδειγμένα, το χώρο στον οποίο πραγμα¬ 
τοποιείται η κίνηση. 

γ. Όταν εξυπηρετείται το ευρύτερο συμφέρον της Υπη¬ 
ρεσίας, κατά την κρίση των αρμοδίων για την έγκριση της 
κίνησης. 

δ. Όταν μειώνεται ο χρόνος κίνησης και ο αριθμός ημε¬ 
ρών εκτός έδρας, κατά την κρίση των αρμοδίων για την 
έγκριση της κίνησης. 

8. Η μεταγωγή κρατουμένων ενεργείται με υπηρεσιακά 
αυτ/τα και σε έλλειψη ή αδυναμία με τα συνήθη συγκοι¬ 
νωνιακά μέσα. Η μεταγωγή με πλοίο ή σιδηρόδρομο 
πραγματοποιείται σε ιδιαίτερο διαμέρισμα ή καμπίνα, 
απομονωμένο από τους λοιπούς επιβάτες. 

Στην περίπτωση αυτή δικαιολογούνται για τους μετα- 
γωμένους και τους συνοδούς, εισιτήρια που αντιστοιχούν 
στο ιδιαίτερο διαμέρισμα ή την καμπίνα. Οι συνοδοί κατά 
την επιστροφή τους ταξιδεύουν στη θέση του βαθμού 
τους. Η μεταγωγή με αεροπορικά μέσα επιτρέπεται σε 
εξαιρετικές περιπτώσεις και ύστερα από έγκριση του 
προϊσταμένου του Κλάδου Ασφάλειας και Τάξης ή του νό¬ 
μιμου αναπληρωτή του. 

Άρθρο 10 

Μικροδαπάνες ταξιδιού. 

1. Οι μικροδαπάνες ταξιδιού καθορίζονται σε ποσοστό, 
που υπολογίζεται επί του αντιτίμου των εισιτηρίων ως 
εξής: 

α. Σε ποσοστό 30% προκειμένου για θαλάσσια μέσα με¬ 
ταφοράς. 

β. Σε ποσοστό 20% προκειμένου για χερσαία μέσα με¬ 
ταφοράς. 

γ. Σε ποσοστό 10% προκειμένου για αεροπορικά μέσα 
μεταφοράς. 

2. Οι ταξιδεύοντας δωρεάν ή με μειωμένη τιμή εισιτηρί¬ 
ου, με τα μαζικά μέσα συγκοινωνίας, δικαιούνται το πο¬ 
σοστό μικροδαπανών, που υπολογίζεται ολόκληρο στην 
κανονική τιμή του εισιτηρίου. 

3. Δεν δικαιούνται μικροδαπανώνταξιδίου οι μετακινού¬ 
μενοι με υπηρεσιακό αυτοκίνητο. 

ΚΕΦΑΛΑΙΟ Γ 

ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ 
Άρθρο 11 

Προϋποθέσεις δικαιολόγησης εξόδων μετάθεσης. 

1. Το προσωπικό της Ελληνικής Αστυνομίας ως και τα 
μέλη των οικογενειών του, δικαιολογεί σε βάρος του Δη¬ 
μοσίου, οδοιπορικά έξοδα μετάθεσης, δηλαδή μετακίνη¬ 
σης και εγκατάστασης με τις προϋποθέσεις που ορίζο¬ 
νται στις διατάξεις των άρθρων 3 και 4 (παρ. 1 έως και 3) 
του Π.Δ. 200/93 όπως ισχύει κάθε φορά. 

2. Ο συντελεστής χιλιομετρικής απόστασης καθορίζε¬ 
ται σε πέντε μονάδες για αποστάσεις μέχρι εκατό (100) χι¬ 
λιόμετρα, που προσαυξάνεται κατά: 

α. Μία (1) μονάδα ανά ΙΟΟάδα χιλιομέτρων, για απο¬ 
στάσεις από 101 μέχρι 600 χιλιόμετρα. 

β. Δύο (2) μονάδες ανά ΙΟΟάδα χιλιομέτρων, για απο¬ 
στάσεις από 601 μέχρι 800 χιλιόμετρα. 

γ. Τρεις (3) μονάδες ανά ΙΟΟάδα χιλιομέτρων, για απο¬ 
στάσεις από 801 και άνω χιλιόμετρα. 

Σε περίπτωση που η μετακίνηση περιλαμβάνει και θαλάσ¬ 
σια διαδρομή, ο παραπάνω συνολικά εξαγόμενος συντελε¬ 
στής, προσαυξάνεται κατά δύο (2) μονάδες, ανά 10Οάδα χι¬ 
λιομέτρων θαλάσσιας διαδρομής. Η ρύθμιση αυτή δεν αφο¬ 
ρά τις θαλάσσιες διαδρομές που είναι κάτω των δέκα (10) 
ναυτικών μιλίων κι εξυπηρετούνται με τοπικά πορθμεία. 


Γιατον υπολογισμό του συντελεστή χιλιομετρικής από¬ 
στασης, τμήμα εκατοντάδας χιλιομέτρων λογίζεται ως 
ακέραιη εκατοντάδα. 

Άρθρο 12 

Περιπτώσεις μετακινήσεων που δικαιολογούν 
έξοδα μετάθεσης. 

1. Πλήρη οδοιπορικά έξοδα μετάθεσης δικαιούνται: 

α. Οι αποσπώμενοι για χρονικό διάστημα μεγαλύτερο 
των έξι (6) μηνών. Η απόσπαση για χρονικό διάστημα μι¬ 
κρότερο των έξι (6) μηνών δεν δημιουργεί δικαίωμα λή¬ 
ψης οδοιπορικών εξόδων μετάθεσης, έστω κι αν αυτή τε¬ 
λικά παραταθεί πέραν των έξι (6) μηνών και μέχρι ένα ακό¬ 
μη τρίμηνο. Απόσπαση για αόριστο χρόνο θεωρείται ότι 
είναι διάρκειας μικρότερης των έξι (6) μηνών. 

β. Οι επανερχόμενοι στην ενεργό υπηρεσία, μετά από 
ακύρωση των διοικητικών πράξεων αποστρατείας ή από¬ 
λυσης, δικαιούνται για τους ίδιους και τις οικογένειές 
τους, πλήρη οδοιπορικά έξοδα μετάθεσης, για την κίνηση 
από τοντόπο οριστικής διαμονής, μέχρι την περιοχή στην 
οποία τοποθετούνται μετά την ανάκληση. 

γ. Οι ανακαλούμενοι από την εφεδρεία δικαιούνται για 
τους ίδιους και τις οικογένειές τους πλήρη οδοιπορικά 
έξοδα μετάθεσης για την κίνησή τους από τον τόπο ορι¬ 
στικής διαμονής, μέχρι την περιοχή, στην οποία τοποθε¬ 
τούνται και με την προϋπόθεση ότι η ανάκληση γίνεται για 
χρονικό διάστημα μεγαλύτερο των έξι (6) μηνών. 

δ. Λόγω αποστρατείας αυτεπάγγελτης ή μετά από αίτη¬ 
ση με δικαίωμα σύνταξης, ή λόγω απόλυσης με δικαίωμα 
σύνταξης, με την προϋπόθεση ότι η μετακίνηση στον τό¬ 
πο της οριστικής διαμονής θα γίνει μέσα σε ένα έτος από 
την ημερομηνία εξόδου από το Σώμα. Οριστική θεωρείται 
η διαμονή που διαρκεί τουλάχιστον ένα έτος. 

2. Οδοιπορικά έξοδα μετάθεσης μόνο για τα μέλη της οι¬ 
κογένειας, δικαιολογούνται στις ακόλουθες περιπτώσεις: 

α. Λόγω αποστολής τους στη ζώνη των μετόπισθεν, ένε¬ 
κα γενικής ή μερικής επιστράτευσης ή εμπόλεμης κατά¬ 
σταση καθώς και για τη μετακίνησή τους μετά τη λήξη της 
επιστράτευσης ή της εμπόλεμης κατάστασης στην πε¬ 
ριοχή όπου υπηρετεί ο προστάτης. 

β. Λόγω θανάτουτου προστάτη, με την προϋπόθεση ότι 
η μετακίνηση στον τόπο διαμονής, θα γίνει μέσα σε ένα 
έτος από την ημερομηνία του θανάτου του. 

γ. Λόγω προαποστολής της οικογένειας στην περιοχή 
που μετακινείται ο προστάτης, με μετάθεση ή για εκπαί¬ 
δευση, ως και λόγω μετάκλησης αυτής, στην περιοχή που 
ήδη υπηρετεί, με την προϋπόθεση ότι η μετάκληση θα γί¬ 
νει μέσα σ' ένα έτος από τη μετακίνηση του προστάτη. 

3. Επιτρέπεται η τμηματική προαποστολή ή τμηματική 
μετάκληση μελών της οικογένειας, με την προϋπόθεση 
πάντα ότι αυτή θα πραγματοποιηθεί μέσα σε ένα έτος 
πριν ή μετά τη μετακίνηση του προστάτη. 

4. Αυτοί που λαμβάνουν μακρά αναρρωτική άδεια ή άδεια 
μητρότητας (τοκετού), προκειμένου περί γυναικών, δικαι¬ 
ούνται για τους ίδιους και τις οικογένειές τους, μόνο οδοι¬ 
πορικά έξοδα μετακίνησης, για τη μετάβασή τους σε μία μό¬ 
νο περιοχή που θα επιλέξουν κατά τη διάρκεια της άδειας. 

Προϋπόθεση για την καταβολή των εξόδων αυτών, είναι 
να πραγματοποιηθεί η μετακίνηση μέσα σε δύο μήνες το 
αργότερο, από την ημερομηνία κοινοποίησης στους εν¬ 
διαφερομένους των πράξεων, με τις οποίες τέθηκαν στις 
καταστάσεις αυτές και να υπολείπεται να διανυθεί τουλά¬ 
χιστον, το Υζ του χρόνου της άδειας, με εξαίρεση τις πε¬ 
ριπτώσεις, που οι αρμόδιες Υγειονομικές Αρχές γνωμα¬ 
τεύσουν, για την έκτακτη επιστροφή τους. Προαποστολή 
της οικογένειας, στον τόπο που διανύεταιη άδεια, δεν δη¬ 
μιουργεί δικαίωμα λήψης γι' αυτήν οδοιπορικών εξόδων. 

5. Αυτοί που μετά τη λήξη της μακράς αναρρωτικής 
άδειας, κρίνονται ικανοί για την ενεργό υπηρεσία, καθώς 

και οι γυναίκες αστυνομικοί, μετά τη λήξη της άδειας κύη¬ 
σης, δικαιούνται για τους ίδιους και τις οικογένειες τους 
οδοιπορικά έξοδα μετακίνησης, εφόσον τοποθετηθούν 
στην ίδια περιοχή που υπηρετούσαν πριν από την αναρ- 
ρωτική άδεια. Αν μετατεθούν σε διαφορετική περιοχή δι¬ 
καιούνται πλήρη οδοιπορικά έξοδα μετάθεσης. 

Τα έξοδα αυτά δεν μπορεί να είναι μεγαλύτερα από εκεί¬ 
να, που θα εδικαιούντο, μετακινούμενοι από την περιοχή 
που πρώτα υπηρετούσαν, μέχρι την περιοχή της νέας το¬ 
ποθέτησης. Αν μετατεθούν στην ίδια περιοχή που διάνυσαν 
την άδεια, δικαιούνται μόνο έξοδα εγκατάστασης. Το φύλ¬ 
λο πορείας σε όλες τις περιπτώσεις θα χορηγείται από την 
Υπηρεσία του τόπου διάνυσης της αναρρωτικής άδειας. 

6. Όσοι μετά τη λήξη της μακράς αναρρωτικής άδειας 
κρίνονται ανίκανοι και αποστρατεύονται, δικαιούνται για 
τους ίδιους και τις οικογένειές τους, οδοιπορικά έξοδα για 
την κίνηση, από τον τόπο που διανύθηκε η άδεια, μέχρι τον 
τόπο της οριστικής διαμονής ανάλογα με εκείνα που κα¬ 
θορίζονται, κατά περίπτωση, στην ανωτέρω παράγραφο 
5. 

7. Σε περίπτωση χορήγησης δεύτερης ή και τρίτης μα¬ 
κράς αναρρωτικής άδειας, σε συνέχεια της πρώτης δεν 
δημιουργείται δικαίωμα λήψης οδοιπορικών εξόδων με¬ 
τακίνησης, έστω κι αν ο τόπος που διανύθηκε αυτή, είναι 
διαφορετικός από εκείνον της πρώτης άδειας. 

Για την κίνηση προς την έδρα της Υγειονομικής Αρχής 
κι επάνοδο στον ίδιο τόπο, που θα διανυθεί η δεύτερη 
άδεια, δικαιολογούνται οδοιπορικά έξοδα εκτέλεσης 
υπηρεσίας. 

8. Αυτοί που τίθενται σε διαθεσιμότητα δικαιούνται οδοι¬ 
πορικά έξοδα μετακίνησης για τους ίδιους και τις οικογέ- 
νειές τους, προκειμένου να μεταβούν στον τόπο που θα 
διανυθεί αυτή. Αν μετά τη λήξη της διαθεσιμότητας, μετα¬ 
τεθούν σε νέα περιοχή δικαιούνται για τους ίδιους και τις 
οικογένειές τους πλήρη έξοδα μετάθεσης. Τα έξοδα αυτά 
δεν μπορεί να είναι μεγαλύτερα από εκείνα που θα εδικαι¬ 
ούντο, μετακινούμενοι από την περιοχή που πρώτα υπη¬ 
ρετούσαν μέχρι την περιοχή της νέας τοποθέτησης. 

9. Σύζυγος μετατιθέμενου αστυνομικού που τον ακο¬ 
λουθεί στη νέα θέση και είναι υπάλληλος του Δημοσίου ή 
Ν.Π.Δ.Δ. ή Τράπεζας ή Δημόσιας Επιχείρησης ή Δημό¬ 
σιας Εκμετάλλευσης ή παραχωρηθείσας εκμετάλλευσης, 
περιλαμβάνεται στα δικαιολογούμενα μέλη της οικογέ¬ 
νειας αυτού, μόνο στην περίπτωση που δεν δικαιούται 
οδοιπορικά έξοδα σε βάρος της Υπηρεσίας της. 

10. Όταν και οι δύο σύζυγοι είναι αστυνομικοί και μετα¬ 
τίθενται ταυτόχρονα στη ίδια περιοχή, δικαιολογούνται 
οδοιπορικά έξοδα μετάθεσης εγγάμου μόνο από τον 
αστυνομικό που φέρει μεγαλύτερο βαθμό. Στα μέλη της 
μετακινούμενης οικογένειας αυτού περιλαμβάνονται ο 
άλλος σύζυγος, ως και τα μέλη της πατρικής οικογένειας 
του μη δικαιουμένου οδοιπορικά έξοδα αστυνομικού. 

Εάν οι ανωτέρω προέρχονται από διαφορετικές περιο¬ 
χές και δεν συνοικούσαν πριν τη μετάθεση δικαιολογού¬ 
νται οδοιπορικά έξοδα μετάθεσης εγγάμου μόνο από τον 
αστυνομικό, που συνοικούσε με τα μέλη της οικογένειας 
και διατηρούσε την οικοσκευή. Ο άλλος σύζυγος δικαιο¬ 
λογεί έξοδα μετάθεσης χωρίς οικογένεια και χωρίς έξοδα 
εγκατάστασης. 

Εάν μετατεθούν σε διαφορετικές περιοχές δικαιολο¬ 
γούνται οδοιπορικά έξοδα μετάθεσης εγγάμου μόνον 
από αυτόν που κινείται μετά μέλη της οικογένειας και την 
οικοσκευή. Ο άλλος σύζυγος δικαιολογεί έξοδα μετάθε¬ 
σης χωρίς οικογένεια. 

11. Τα οδοιπορικά έξοδα μετάθεσης αστυνομικού με οι¬ 
κογένεια που μετακινείται, κατά τις διατάξεις του παρό¬ 
ντος άρθρου χωριστά, λόγω προαποστολής ή μετάκλη¬ 
σης αυτής δεν μπορεί να υπερβαίνουν τα καθοριζόμενα 
για ταυτόχρονη μετακίνησή τους δικαιούμενα έξοδα 


όπως αυτά υπολογίζονται για την κίνηση από την περιοχή 
στην οποία υπηρετεί ο μετατιθέμενος. 

12. Στις περιπτώσεις κίνησης μόνο της οικογένειας, 
σύμφωνα με τις παραγράφους 2 α και 2 β του παρόντος 
άρθρου, το σύνολο του συντελεστή μελών της οικογένει¬ 
ας μειώνεται κατά μία (1) μονάδα, οι δε λοιποί συντελε¬ 
στές βαθμού και χιλιομετρικής απόστασης, υπολογίζο¬ 
νται στο ακέραιο. 

13. Αν στα μέλη της οικογένειας περιλαμβάνονται μα¬ 
θητές Σχολείων Στοιχειώδους ή Μέσης και Τεχνικής Εκ¬ 
παίδευσης απαιτείται βεβαίωση του σχολείου της περι¬ 
φέρειας που έγινε η εγκατάσταση. 

14. Αυτοί που αποστρατεύονται τιθέμενοι εκτός οργα¬ 
νικών θέσεων, δικαιούνται οδοιπορικά έξοδα μετάθεσης 
για την μετακίνησή τους από τον τόπο που υπηρετούν 
στον τόπο οριστικής διαμονής τους, η οποία μετακίνηση 
μπορεί να γίνει και κατά τον χρόνο που τελούν εκτός ορ¬ 
γανικών θέσεων. 

15. Οι αποτασσόμενοι δεν δικαιούνται εξόδων μετακί¬ 
νησης και εγκατάστασης. 

Άρθρο 13 

Τρόπος δικαιολόγησης οδοιπορικών εξόδων μετάθεσης. 

1. Τα οδοιπορικά έξοδα μετάθεσης του προσωπικού 
της Ελληνικής Αστυνομίας αναγνωρίζονται με τα εξής δι- 
καιολογητικά: 

α. Έντυπος αναφορά - πίνακας σε τρία αντίτυπα, που θα 
υπογράφεται από τον Δ/τή και τον δικαιούχο και θα πε¬ 
ριέχει τα στοιχεία ταυτότητας του τελευταίου, τους τό¬ 
πους αναχώρησης και μετάβασης, τη χρονολογία μετακί¬ 
νησης, τις χιλιομετρικές αποστάσεις, αν προεξοφλήθηκε 
ή όχι το υπόμνημα, τον αριθμό των μελώντης οικογένειάς 
του, ιδίας και πατρικής, που μετακινούνται, τη χρονολο¬ 
γία της προηγούμενης μετακίνησης και λοιπά στοιχεία για 
τον επωφελή έλεγχο, προς διασφάλιση του δημοσίου 
χρήματος καιτην εξαγωγή στατιστικών στοιχείων. Η έντυ¬ 
πος αναφορά - πίνακας θα θεωρείται σαν εξοφλητική 
απόδειξη για τα έξοδα μετάθεσης (μετακίνησης - εγκατά¬ 
στασης) που δικαιούται, σύμφωνα με το άρθρο 5του Π.Δ. 
200/93, ο μετακινηθείς δικαιούχος, όπως θα εξάγονται 
μηχανογραφικά. Τα ανωτέρω στοιχεία είναι δυνατό να 
αναγράφονται και σε καταστάσεις που θα υποβάλλονται 
στη Δ/νση Ελεγκτηρίου Δαπανών μαζί μετά δικαιολογητι- 
κά των μετακινουμένων χωρίς πίνακες. 

β. Πρωτότυπο φύλλο πορείας ή ισοδύναμο δικαιολογη- 
τικό, που να περιέχει τα στοιχεία του μετακινηθέντος και 
των δικαιουμένων οδοιπορικών εξόδων μετάθεσης μελών 
της ιδίας ή πατρικής οικογένειας. Γιατις οικογένειες που 
μετακινούνται χωριστά, θα εκδίδεται από τις Υπηρεσίες 
διαμονής αυτών σχετική βεβαίωση ύστερα από προφορι¬ 
κή αίτηση. Το φύλλο πορείας και η βεβαίωση σε καμία θε¬ 
ώρηση δεν υπόκεινται. 

γ. Κεκυρωμένο αντίγραφο της διαταγής μετακίνησης, 
διατάγματος ή απόφασης αποστρατείας ή απόλυσης, 
αναφοράς αναγγελίας θανάτου κ.λ.π. 

δ. Υπεύθυνη δήλωση του μετακινουμένου ότι τα μέλη της 
οικογένειας που αναγράφονται στο Φ.Π. ή στη βεβαίωση, 
μετακινήθηκαν και ότι δεν υπάγονται σε καμία εξαίρεση. 

Προκειμένου για τα μέλη της πατρικής οικογένειας, 
σύμφωνα μετο άρθρο 4του Π.Δ. 200/93 δηλώνεται ότι αυ¬ 
τά κατά τη χρονολογία μετακίνησης συνοικούν κάτω από 
την ίδια στέγη και συντηρούνται από τον μετακινούμενο. 

Διευκρινίζεται ότι οδοιπορικά έξοδα οικογένειας δικαι¬ 
ολογούνται για τη μετακίνησή τους, έστω και τμηματικά, 
από την ημερομηνία έκδοσης της οικείας διαταγής μετα¬ 
κίνησης κι εντός έτους, ανεξάρτητα αν η οικογένεια προ- 
αποστέλλεται, μετακινείται μαζί με τον αστυνομικό ή με- 
τακαλείται αργότερα από αυτόν. 

ε. Βεβαίωση του αρμοδίου φορέα για τη χιλιομετρική ή 

μιλιομετρική απόσταση μεταξύ των τόπων μετακίνησης, 
αφού ληφθεί υπόψη η συντομότερη διαδρομή. 

στ. Σε περίπτωση απόλυσης ή αποστρατείας απαιτείται 
επιπλέον, υπεύθυνη δήλωση των δικαιούχων, κατά τις 
διατάξεις του Ν. 1599/86, στην οποία να δηλώνεται η μό¬ 
νιμη εγκατάσταση στον τόπο οριστικής διαμονής, τόσο 
του ιδίου, όσο και των μελώντης ιδίας και της πατρικής οι¬ 
κογένειας εφόσον υπάρχει. 

Επιτρέπεται η αλλαγή του αρχικά δηλωθέντος τόπου 
οριστικής διαμονής ύστερα από σχετική έγκριση της 
Δ/νσης Προσωπικού / Α.Ε.Α. κατόπιν αιτήσεως του ενδια¬ 
φερομένου, αντίγραφο δετής εγκρίσεως αυτής επισυνά¬ 
πτεται σαν δικαιολογητικό στο υπόμνημα. 

ζ. Στις περιπτώσεις μακρών αναρρωτικών αδειών, που 
δικαιολογούνται έξοδα μετάθεσης, απαιτούνται τα εξής 
δικαιολογητικό: 

(α) Φύλο πορείας χορηγούμενο από τα Κεντρικά ια¬ 
τρεία. 

(β) Αντίγραφο γνωμάτευσης Α.Υ.Ε. 

(γ) Αντίγραφο απόφασης της Δ/νσης Προσωπικού / 
Α.Ε.Α., με την οποία εγκρίνεται η άδεια. 

(δ) Χιλιομετρική ή μιλιομετρική βεβαίωση της αρμόδιας 
υπηρεσίας. 

(ε) Βεβαίωση μετάκλησης οικογένειας. 

2. Τα υπομνήματα θα υποβάλλονται στη Δ/νση Ελε¬ 
γκτηρίου Δαπανών από Υπηρεσίες επιπέδου Αστυνομι¬ 
κού Τμήματος και ανώτερες το πρώτο 10ήμερο κάθε μή¬ 
να. 

ΚΕΦΑΛΑΙΟ Δ' 

ΕΚΠΑΙΔΕΥΤΙΚΗ ΑΠΟΖΗΜΙΩΣΗ 
Άρθρο 14 

Προϋποθέσεις δικαιολόγησης εκπαιδευτικής αποζημίωσης 

1. Στο αστυνομικό προσωπικό, τους συνοριακούς φύ¬ 
λακες και τους ειδικούς φρουρούς της Ελληνικής Αστυ¬ 
νομίας, όταν μετακινούνται με εντολή της Υπηρεσίας για 
φοίτηση, ακρόαση μαθημάτων, παρακολούθηση σεμινα¬ 
ρίων, εκπαίδευση ή μετεκπαίδευση στην Αστυνομική Ακα¬ 
δημία, με εξαίρεση τους δοκίμους, η σε οποιεσδήποτε 
Σχολές ή Κέντρα Εκπαίδευσης ή Γ ραφεία Εκπαίδευσης 
που λειτουργούν στην ημεδαπή, χορηγείται εκπαιδευτική 
αποζημίωση λόγω των προσθέτων επιβαρύνσεων που 
προκύπτουν από τις κινήσεις αυτές. 

2. Η εκπαιδευτική αποζημίωση συνίσταται σε ημερησία 
αποζημίωση εκτός έδρας και σε δαπάνες διανυκτέρευ- 
σης το ύψος των οποίων καθορίζεται με τις διατάξεις του 
άρθρου 8 της παρούσας. 

3. Γιατη δικαιολόγηση της ανωτέρω αποζημίωσης πρέ¬ 
πει να συντρέχουν οι προϋποθέσεις των παρ. 2 και 3 του 
άρθρου 3 της παρούσας. 

4. Σε περίπτωση διαδοχικής φοίτησης δικαιολογείται 
αποζημίωση για κάθε μια από αυτές ξεχωριστά. 

5. Κατεξαίρεση και προς αντιμετώπιση των αυξημένων 
εκπαιδευτικών αναγκών εξαιτίας της φύσης της μετεκ¬ 
παίδευσης και του χαρακτήρατης Σχολής Εθνικής Ασφά¬ 
λειας της Αστυνομικής Ακαδημίας και του Τμήματος 
Επαγγελματικής Μετεκπαίδευσης Επιτελών - Στελεχών 
της Σχολής Μετεκπαίδευσης και Επιμόρφωσης της Αστυ¬ 
νομικής Ακαδημίας για όσους φοιτούν σ' αυτή και μετακι¬ 
νούνται σε απόσταση μικρότερη των δέκα πέντε (15) χι¬ 
λιομέτρων από την έδρα της Υπηρεσίας τους ή μέσα στην 
περιοχή της τέως Διοικήσεως Πρωτευούσης ή μεταξύ πό¬ 
λεων, που εξυπηρετούνται μεταξύ τους με αστική συγκοι¬ 
νωνία χορηγείται μηνιαία εκπαιδευτική αποζημίωση, η 
οποία καθορίζεται, σε ποσοστό στον εκάστοτε βασικό μι¬ 
σθό ως ακολούθως: 

α. Έγγαμοι ή άγαμοι ή σε χηρεία ή σε διάζευξη με παι¬ 
διά φυσικά, θετά ή αναγνωρισθέντα, ποσοστό 30%. 


β. Έγγαμοι χωρίς παιδιά, ποσοστό 25%. 

γ. Άγαμοι ή σε χηρεία ή σε διάζευξη χωρίς παιδιά, πο¬ 
σοστό 20%. 

6. Οι εκπαιδευόμενοι ή μετεκπαιδευόμενοι δεν δικαιο¬ 
λογούν εκπαιδευτική αποζημίωση για τις ημέρες απου¬ 
σίας λόγω αδείας, νοσηλείας σε νοσοκομεία ή κλινικές και 
ολιγοήμερων μετά το τέλος της εκπαίδευσης αδειών. Ση¬ 
μειώνεται ότι οι ημέρες, που οι εκπαιδευόμενοι αφέθηκαν 
ελεύθεροι υπηρεσίας λόγω βραχείας ασθένειας δεν θεω¬ 
ρούνται ημέρες απουσίας ή κωλύματος και παρέχουν δι¬ 
καίωμα καταβολής εκπαιδευτικής αποζημίωσης. 

Το χρονικό διάστημα που η εκπαίδευση ή μετεκπαίδευ¬ 
ση διακόπτεται λόγω των εορτών Χριστουγέννων, Νέου 
έτους ή Πάσχα δεν χορηγείται εκπαιδευτική αποζημίωση. 

Άρθρο 15 

Τρόπος δικαιολόγησης εκπαιδευτικής αποζημίωσης. 

1. Η εκπαιδευτική αποζημίωση αναγνωρίζεται με τα 
εξής δικαιολογητικό: 

α. Αντίγραφο φύλλου πορείας. 

β. Αντίγραφο της διαταγής της αρμόδιας αρχής που 
διατάσσειτην εκπαίδευση ή μετεκπαίδευση. 

γ. Πρωτότυπη βεβαίωση της σχολής ή του Κέντρου Εκ¬ 
παίδευσης από την οποία να προκύπτει η διάρκεια της συ¬ 
νεχούς φοίτησης, οι ημέρες κωλύματος και η οικογενεια¬ 
κή κατάσταση του δικαιούχου για τους μετακινουμένους 
κάτω των 15 χιλιομέτρων. 

ΚΕΦΑΛΑΙΟ Έ 

ΤΕΛΙΚΕΣ ΔΙΑΤΑΞΕΙΣ 

Άρθρο 16 

Προκαταβολές - κρατήσεις 

1. Για την αντιμετώπιση των δαπανών μετακίνησης του 
προσωπικού της Ελληνικής Αστυνομίας προκαταβάλλο¬ 
νται ανάλογα χρηματικά ποσά το ύψος των οποίων δεν 
μπορεί να είναι κατώτερο από το 50% του συνολικού πο¬ 
σού της αποζημίωσης και ανώτερο των τριών (3) μηνιαίων 
μισθών για τον καθένα. 

2. Οι κρατήσεις που προβλέπονται στην ημερήσια απο¬ 
ζημίωση για τα ασφαλιστικά ταμεία, υπολογίζονται κατά 
περίπτωση στο ποσό που εξάγεται από τον πολλαπλασια¬ 
σμό των συντελεστών βαθμού με το βασικό ποσό των εξό¬ 
δων μετακίνησης. Όμοιες κρατήσεις ενεργούνται για την 
εκπαιδευτική αποζημίωση. 

Άρθρο 17 

Κατάργηση διατάξεων 

Καταργείται κάθε γενική ή ειδική διάταξη κατά το μέρος 
που αντίκειται στην παρούσα απόφαση ή ρυθμίζει διαφο¬ 
ρετικά τα θέματα που διέπονται από αυτή. 

Άρθρο 18 
Έναρξη ισχύος 

Η ισχύς της παρούσας απόφασης αρχίζει από 1.7.2002. 
Ειδικά για το έτος 2002, οι δαπάνες που απορρέουν από 
την απόφαση αυτή δεν μπορεί να υπερβούν σε καμία πε¬ 
ρίπτωση τις εγγεγραμμένες για την αιτία αυτή πιστώσεις 
στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




